b'\n_START_ARTICLE_\nSurveyor 6\n_START_PARAGRAPH_\nSurveyor 6 oli kuudes NASAn Surveyor-kuulaskeutujista. Se laukaistiin 7. marraskuuta 1967 ja laskeutui 10. marraskuuta 1967 Sinus Mediin. Luotain oli osa NASAn Apollo-ohjelmaan valmistautumista._NEWLINE_Surveyor 6:n rakettimoottorit k\xc3\xa4ynnistettiin 17. marraskuuta 2,5 sekunniksi, jolloin syntynyt 700 Newtonin voima nosti aluksen noin nelj\xc3\xa4n metrin korkeuteen. Alus siirtyi t\xc3\xa4m\xc3\xa4n "hypyn" aikana noin 2,5 metri\xc3\xa4 l\xc3\xa4nteen ja laskeutui uudelleen pehme\xc3\xa4sti ja toimintakuntoisena. T\xc3\xa4ll\xc3\xa4 kokeella testattiin Kuusta tapahtuvaa avaruusaluksen nousua Apollo-lentoja varten._NEWLINE_Surveyor 6 sammutettiin 24. marraskuuta kahden viikon pituisen Kuun y\xc3\xb6n ajaksi. Vaikka alukseen saatiinkin taas yhteys 14. joulukuuta, mit\xc3\xa4\xc3\xa4n k\xc3\xa4ytt\xc3\xb6kelpoista dataa ei saatu en\xc3\xa4\xc3\xa4 talteen. Laskeutuja ehti ottaa toimintansa aikana noin 30 000 kuvaa Kuusta. Osa kuvista oli laskeutujan ensimm\xc3\xa4isen laskun j\xc3\xa4ljist\xc3\xa4 mist\xc3\xa4 tiedemiehet pystyiv\xc3\xa4t p\xc3\xa4\xc3\xa4ttelem\xc3\xa4\xc3\xa4n Kuun pinnan mekaanisia ominaisuuksia._NEWLINE_Laskeutujalla oli kameralaitteiston lis\xc3\xa4ksi mukaana alfa-sironta-analysaattori jolla analysoitiin Kuun pintamateriaalin kemiallista koostumusta.'